Jóhann Hafstein
B' e bancair, agus neach-poileataigs  à Innis Tìle a bh' ann an Jóhann Hafstein. Rugadh e air 7 an t-Iuchar 1915 ann an Akureyri. Fhuair e a chuid foghlaim aig Menntaskólinn á Akureyri, Oilthigh Lunnainn, Oilthigh Copenhagen agus Oilthigh Innis Tìle. Chaidh a thaghadh dhan Alþingi airson a' chiad turais ann an 1946 agus bha e na labhraiche dà thuras, bho 1959 gu ruige 1961 agus an uair sin eadar 1962 agus 1963. Fhuair e ceithir ministrealachd (ceartas, creideamh, slàinte agus malairt) mus robh e na fhorsætisráðherra (Gàidhlig: Prìomh-mhinistear) fad còrra mìos, bho 1970 gu ruige 1971 às leth Sjálfstæðisflokkurinn (Gàidhlig: Pàrtaidh na Neo-eisimeileachd). Phòs e aig Ragnheiður Thors - nighean-bhràthar Ólafur Tryggvason Thors agus ogha Hannes Þórður Pétursson Hafstein - ann an 1938 agus fhuair iad triùir chloinne còmhla. Chuir e seachad bliadhnaichean os cionn bhanca air an robh Útvegsbanki (Gàidhlig: Banca an Iasgaich). B' esan a riochdaich Innis Tìle aig Seanadh Coitcheann nan Dùthchannan Aonaichte ann an 1953, 1959 agus 1974. Chaochail Hafstein ann an Akureyri air 15 an Cèitean 1980.

Caibineit Hafstein
Seo, mar a leanas, liosta nan daoine a ghabh pàirt ann an caibineit fhad 's a bha Hafstein os cionn an riaghaltais. Bhuinneadh ias uile gu Framsóknarflokkurinn:

Jóhann Hafstein: Prìomhaire, Gnìomhachas agus (gu ruige 10.10 1970) Ceartas is Cùisean Eaglaiseil
Guðmundur Emil Jónsson: Dùthchannan Cèin agus Cùisean Sòisealta
Gylfi Þ. Gíslason: Foghlam agus Malairt
Ingólfur Jónsson: Àiteachas agus Còmhdhail
Magnús Jónsson: Ionmhais agus Ministear Staitistig
Eggert G. Þorsteinsson: Iasgach Slàinte is Tèarainteachd Shòisealta
Auður Auðuns: (bho 10.10 1970) Ceartas agus Cùisean Eaglaiseil

Iomraidhean

Ceanglaichean a-mach 
Sjálfstæðisflokkurinn

Daoine
Daoine à Innis Tìle
Innis Tìle
Luchd-poileataigs Eòrpach
Poileataigs